《寄郭信可时假守忠州》
宋代·晁公溯

君家老阿舒，抗论王公前。
盍不托清静，著书如子玄。
爱君识此意，坐脱世纠缠。
不复眉炙狂，惟应口谈天。
近假刺史节，名高黄颍川。
无为渠自化，多事岂所便。
只今鸣玉溪，百尺来飞泉。
秋风木叶下，想见清潺湲。
凉波纳华月，洗此白璧圆。
借问掾曹内，得无从事贤。
赏音不易逢，胜景那可捐。
愿因东辕使，寄我南楼篇。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。